- Előszó
- Ajánló
- Mesék
- A szerző
- Impresszum

# MESEKALÁSZ

### Gondolatok, gondolkodóknak

Gondoltad volna, hogy a gondolat gond?
Miért gond a gondolat?
Csak gonddal lehet gondolkodni?
Hol születik a gondolat?
Éterfolyón úszik a gondola, és te vagy a kormányosa?
Gondolatébresztő, vagy ébresztő gondolat?
Gond, gondol, gondolat... Mi a gondolat?
Mit gondol a gondolkodó? G, o, n, d, o, l, a, t betűk? Szó?
Mire gondolsz? Nem betű, nem szó, szellemi energia.
Miért gondolkodik a gondolkodó?
Honnan jönnek a gondolatok?
Gondot okoznak a rossz gondolatok?
Gondtalanságot a jó gondolatok?
Jól meggondoltad, vagy netán kigondoltad?
Milyen színű a gondolat? Vörös, ha ideges vagy? Sárga, ha vidám? Zöld, ha nyugodt?
Milyen ízű a gondolat? Édes, savanyú, vagy keserű?
Lehangoló, vagy felemelő?
Sötét, vagy fényes gondolatok?
Véges, vagy végtelen a gondolat?
Ezek a gondolataim a gondolatról. Gondold végig gondolataimat, és tedd hozzá saját gondolataidat!

Vissza a tartalomjegyzékhez