- Előszó
- Ajánló
- Mesék
- A szerző
- Impresszum

# MESEKALÁSZ

### Süsü a sün

Süsü, a víg dalos legény nem szeretett borotválkozni, így szakálla a hátára tekeredett.
Naphosszat énekelte:
- Sün, süsün, süssön, sütőn, füstön, üstön.
Sün süsün, süssön, sütőn, füstön, üstön
Testvére, Szün, szüntelenül sziszegte:
- Szünike vagyok! Szünideji szünike.
Apjuk, Sün Sándor, a nagy vándor, hátán a fekete kefe csak úgy táncol.
Anyjuk, Sün Sarolta, Süsü, őt gyakran zsarolta.
- Édesanyám! Bogarat sűrűn süssön! Ha nem főzi üstön, megpörkölöm füstön.
Sün Sarolta nem szerette a füstöt, ő inkább választotta az üstöt.
- Rakjál tüzet, te mihaszna! Hogy meg legyen a vacsora!
- Süsü sűrűn sose rak tüzet!
- Mindjárt megjön Sün Sándor, mit szól majd a vándor?
- Mondja azt édesanyám, hogy a tüzet elmosta a zápor!
Épp ekkor jött Szünike.
- Szélforgató, szószátyár! Te nagy betyár!
- Lusta, mihaszna! Hazugság minden szava!
- Hazugság, hazugság - ismételte dalolva.
Közben Sarolta táncot jár a fakanállal. Hogy tanítsa szorgalomra, igaz mondásra?
Te tudod a választ? Súgd meg neki gyorsan!

Vissza a tartalomjegyzékhez